
S T A N O V I S K O
[bookmark: _GoBack]k návrhu na uzavretie Dohody medzi vládou Slovenskej republiky a Prípravnou komisiou pre Organizáciu Zmluvy o všeobecnom zákaze jadrových skúšok o vzájomnej spolupráci pri výcviku a realizácii činností komisie týkajúcich sa inšpekcií na mieste
I.  
	Návrh na uzavretie Dohody medzi vládou Slovenskej republiky a Prípravnou komisiou pre Organizáciu Zmluvy o všeobecnom zákaze jadrových skúšok o vzájomnej spolupráci pri výcviku a realizácii činností komisie týkajúcich sa inšpekcií na mieste predkladá na rokovanie vlády SR podpredseda vlády SR a minister zahraničných vecí a európskych záležitostí SR Miroslav Lajčák a predsedníčka Úradu jadrového dozoru SR Marta Žiaková ako iniciatívny materiál.
II.
	Účelom predkladanej dohody je implementácia Zmluvy o všeobecnom zákaze jadrových skúšok, ku ktorej SR pristúpila v roku 1996 a ratifikovala v roku 1998. Predkladaná dohoda definuje činnosti Prípravnej komisie, ktorá má za úlohu vytvoriť monitorovací systém a najmä vytvoriť rámec pre spoluprácu a komunikáciu medzi komisiou a Slovenskou republikou.

	Predkladateľ uvádza, že uzavretie dohody  nemá vplyv na rozpočet verejnej správy, podnikateľské prostredie, sociálne vplyvy, vplyvy na životné prostredie ani vplyv na informatizáciu spoločnosti.
III.
	Návrh je medzinárodnou zmluvou prezidentskej povahy. Návrh zmluvy je medzinárodnou zmluvou, ktorá podľa čl. 7 ods. 4 Ústavy SR priamo zakladá práva a povinnosti fyzických osôb alebo právnických osôb a preto vyžaduje súhlas Národnej rady Slovenskej republiky. Zmluva priamo zakladá práva a  povinnosti fyzických osôb a právnických osôb a na jej vykonanie nie je potrebný zákon, preto bude mať v zmysle čl. 7 ods. 5 Ústavy SR prednosť pred zákonmi.
IV.
	Legislatívna rada vlády Slovenskej republiky prerokovala predložený návrh na svojom rokovaní dňa 20. októbra 2015 a  odporučila  vláde Slovenskej republiky vysloviť s ním súhlas v predloženom znení.
V.
	Sekcia vládnej legislatívy Úradu vlády Slovenskej republiky odporúča vláde Slovenskej republiky s návrhom na uzavretie Dohody medzi vládou Slovenskej republiky a Prípravnou komisiou pre Organizáciu Zmluvy o všeobecnom zákaze jadrových skúšok o vzájomnej spolupráci pri výcviku a realizácii činností komisie týkajúcich sa inšpekcií na mieste vysloviť súhlas v predloženom znení.



V Bratislave 	20. októbra 2015
